# 2020 m. ES vidutinė didmeninė vištienos kaina sumažėjo

Europos Komisijos (toliau – EK) duomenimis, ES šalyse (įskaitant Jungtinę Karalystę) vidutinė didmeninė viščiukų broilerių skerdenų (A kokybės klasės ,,65 proc. viščiukas“) pardavimo kaina ES 2020 m. sudarė 183,83 EUR/100 kg – 1,7 proc. mažiau nei 2019 m. (186,96 EUR/100 kg). 2020 m. dėl pasaulyje kilusių COVID-19 pandemijos protrūkių ir sulėtėjusios prekybos daugelyje Europos šalių vištienos pardavimo kainos sumažėjo.

2020 m. Lenkijoje pagaminta vištiena buvo pigiausia visoje ES (110,19 EUR/100 kg). Didžiausią poveikį vištienos kainoms turėjo karantino metu sumažėjęs vištienos gabalų eksportas į ES šalis. 2020 m. Lenkijos viščiukų broilerių skerdenų vidutinė didmeninė kaina buvo 11,6 proc. mažesnė nei 2019 m. (124,62 EUR/100 kg). Kiek daugiau viščiuko broilerio skerdena kainavo Rumunijoje (132,60 EUR/100 kg), Vengrijoje (144,58 EUR/100 kg), Bulgarijoje (145,96 EUR/100 kg) ir Lietuvoje (146,77 EUR/100 kg).

Didžiausia vidutinė didmeninė viščiukų broilerių skerdenų pardavimo kaina ES 2020 m. buvo Suomijoje (304,36 EUR/100 kg), Vokietijoje (287,83 EUR/100 kg) ir Austrijoje (271,82 EUR/100 kg). Analizuojamu laikotarpiu Latvijoje viščiukų broilerių skerdenų didmeninė pardavimo kaina, palyginti su 2019 m., sumažėjo 0,16 proc. ir siekė 168,70 EUR/100 kg.

2019 m. Lietuvos paukštynuose pagaminta vištiena buvo ketvirta pagal pigumą tarp ES šalių. Vidutinė didmeninė gamintojų kaina siekė 146,77 EUR/100 kg ir buvo 3,5 proc. mažesnė nei 2019 m. Karantino laikotarpiu padidėjus pigesnės vištienos pasiūlai iš Lenkijos, Lietuvos gamintojų parduodama kaina mažėjo.

Šaltinis EK